ก่อนจะปวดหัวจะมีอาการมองไม่ชัดหรือมองไม่เห็นก่อน เป็นกลุ่มเล็กๆข้างใดข้างหนึ่งในแต่ล่ะครั้ง จากเล็กไปใหญ่ พอหายจากอาการนี้จะมีอาการปวดหัวในฝั่งตรงข้ามที่มองไม่ชัดหรือมองไม่เห็น อย่างเช่น มองไม่ชัดหรือไม่เห็นทางซ้ายจะไปปวดข้างขวา เป็นต้น หลังจากหายปวดหัวแล้ว จะมีอาการปวดตุ๊บๆเวลาก้ม มีไข้นิดหน่อย
สวัสดีค่ะ อาการปวดหัวบริเวณดวงตาอาจเกิดจาก-ปวดหัวจากกล้ามเนื้อ มักเกิดจากการใช้งาน ทำให้ปวดมากตอนเย็น เป็นปวดตุ้บๆเหมือนมียางมารัดศีรษะ อาจปวดลามมาที่ท้ายทอยหรือปวดรอบเบ้าตา-ปวดหัวไมเกรน มักปวดข้างเดียว มีคลื่นไส้อาเจียน ตาพร่าร่วมด้วย-ปวดหัวจากสาเหตุในสมองเช่นมีเนื้องอก มีเลือดออกในสมอง แต่อาการมักเป็นรุนแรงและเป็นมากขึ้นเรื่อยๆ คือปวดหัวมากที่สุดในชีวิต มีความผิดปกติของระบบประสาทเช่นแขนขาอ่อนแรง ชาครึ่งซีก พูดไม่ชัด หน้าเบี้ยว หรือมีประวัติอุบัติเหตุนำมาก่อนหากมีอาการปวดกระบอกตามากร่วมด้วยและสัมพันธ์กับการใช้งานตามาก อาจเป็นลักษณะการปวดกล้ามเนื้อค่ะถ้าไม่ได้มีไข้สูงมาก อาจไม่ได้นึกถึงโรคไข้เลือดออกหากมีไข้สูง มองเห็นไม่ชัด ปวดเหมือนปวดจากในสมองดังกล่าวไป ให้รีบไปพบแพทย์การดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักผ่อนมากๆ งดกิจกรรมที่ต้องใช้แรง พักสายตา ไม่ใช้กิจกรรมที่ต้องเพ่งสายตานานๆ